ช่วยสรุปเรื่อง การขอออกหนังสือรับรองการทำประโยชน์ (น.ส.3 หรือ น.ส.3ก) ได้ไหม
การขอออกหนังสือรับรองการทำประโยชน์ (น.ส.3 หรือ น.ส.3ก) ที่ดินที่จะขอออกหนังสือรับรองการทำประโยชน์ได้ มีดังนี้                 1. เป็นที่ดินที่ได้ครอบครองและทำประโยชน์แล้ว                 2. ต้องไม่เป็นที่ดินที่ราษฎรใช้ประโยชน์ร่วมกัน เช่น ทางน้ำ ทะเลสาบ ที่ชายตลิ่ง                 3. ต้องไม่เป็นที่เขา ที่ภูเขา หรือที่สงวนหวงห้าม หรือที่ดินที่ทางราชการเห็นว่าควรสงวนไว้เพื่อทรัพยากรธรรมชาติ หลักฐานที่จะต้องนำไปแสดงประกอบการขอออกหนังสือรับรองการทำประโยชน์ มีดังนี้                 1. บัตรประจำตัว                 2. แบบแจ้งการครอบครองที่ดิน (ส.ค.1)                 3. ใบรับแจ้งความประสงค์จะได้สิทธิในที่ดิน                 4. ใบจองหรือใบเหยียบย่ำ                 5. ตราจองเป็นใบอนุญาต                 6. หลักฐานการเสียภาษีที่ดินหรือหลักฐานอื่นๆ ในกรณีที่ไม่ได้แจ้งการครอบครองและไม่อยู่ในท้องที่ประกาศเป็นเขตเดินสำรวจออกหนังสือรับรองการทำประโยชน์ (น.ส.3)                 วิธีการออกหนังสือรับรองการทำประโยชน์                 1. ผู้ขอต้องยื่นคำขอต่อนายอำเภอหรือปลัดอำเภอผู้เป็นหัวหน้าประจำกิ่งอำเภอท้องที่ที่ดินตั้งอยู่แล้วแต่กรณี พร้อมทั้งแนบหลักฐานตามที่กล่าวมาแล้ว                 2. เมื่อรับคำขอแล้ว นายอำเภอหรือปลัดอำเภอผู้เป็นหัวหน้าประจำกิ่งอำเภอ หรืออาจจะมอบให้เจ้าหน้าที่ผู้ใดไปแทนก็ได้ จะออกไปทำการรังวัดพิสูจน์สอบสวนว่าได้ทำประโยชน์ในที่ดินนั้นตามระเบียบและกฎหมาย ในการรังวัดเจ้าของที่ดินและเจ้าของที่ดินข้างเคียงต้องไประวางชี้แนวเขตและลงลายมือชื่อไว้เป็นหลักฐานด้วย                 3. เมื่อได้พิสูจน์การทำประโยชน์แล้วปรากฎว่าได้มีการครอบครองและทำประโยชน์ตามสมควรแก่สภาพที่ดินในท้องถิ่น ตลอดจนสภาพกิจการที่ได้ทำประโยชน์แล้ว นายอำเภอหรือปลัดอำเภอผู้เป็นหัวหน้าประจำกิ่งอำเภอจะประกาศคำขอรับรองการทำประโยชน์ไว้ 30 วัน ณ ที่ว่าการอำเภอหรือกิ่งอำเภอที่ทำการกำนันในบริเวณที่ดินที่ขอออกหนังสือรับรองการทำประโยชน์และสำนักงานเทศบาล (ถ้ามี) แห่งละ 1 ฉบับ                 4. ถ้ามีผู้คัดค้าน นายอำเภอหรือปลัดอำเภอผู้เป็นหัวหน้าประจำกิ่งอำเภอจะทำการสอบสวนเปรียบเทียบ ถ้าตกลงกันได้ก็ดำเนินการไปตามข้อตกลงนั้น หากตกลงกันไม่ได้ก็ให้มีคำสั่งว่าจะออกหนังสือรับรองการทำประโยชน์ให้แก่ฝ่ายใด และให้ฝ่ายที่ไม่พอใจไปดำเนินการฟ้องร้องต่อศาลภายในกำหนด 60 วัน นับแต่วันรับทราบคำสั่ง เมื่อศาลมีคำพิพากษาหรือคำสั่งประการใดให้ดำเนินการไปตามนั้น ถ้าไม่ได้ฟ้องภายในกำหนด 60 วัน ก็ให้ดำเนินการไปตามที่มีคำสั่งไว้แล้ว                 5. ถ้าไม่มีผู้คัดค้าน ก็ให้ออกหนังสือรับรองการทำประโยชน์ให้ต่อไป                 6. ถ้าปรากฎว่า การออกหนังสือรับรองการทำประโยชน์ไปโดยความผิดหลงหรือฝ่าฝืนกฎหมายหรือไม่ถูกต้องด้วยประการใดก็ตาม ผู้ว่าราชการจังหวัดมีอำนาจสั่งเพิกถอน น.ส.3 ได้
ที่ดินที่จะขอออกหนังสือรับรองการทำประโยชน์ได้ มีดังนี้
       1. ได้ครอบครองและทำประโยชน์แล้ว
       2. ไม่เป็นที่ดินที่ราษฎรใช้ประโยชน์ร่วมกัน
       3. ไม่เป็นที่เขา ที่ภูเขา หรือที่สงวนหวงห้าม

หลักฐานประกอบการขอออกหนังสือรับรองการทำประโยชน์ มีดังนี้
       1. บัตรประจำตัว
       2. แบบแจ้งการครอบครองที่ดิน (ส.ค.1)
       3. ใบรับแจ้งความประสงค์จะได้สิทธิในที่ดิน
       4. ใบจองหรือใบเหยียบย่ำ
       5. ตราจองเป็นใบอนุญาต
       6. หลักฐานการเสียภาษีที่ดิน

วิธีการออกหนังสือรับรองการทำประโยชน์
       1. ผู้ขอต้องยื่นคำขอต่อนายอำเภอหรือปลัดอำเภอ พร้อมทั้งแนบหลักฐานตามที่กล่าวมาแล้ว
       2. เมื่อรับคำขอแล้ว จะออกไปทำการรังวัดพิสูจน์สอบสวนว่าได้ทำประโยชน์ในที่ดินนั้นตามระเบียบและกฎหมาย
       3. หัวหน้าประจำกิ่งอำเภอจะประกาศคำขอรับรองการทำประโยชน์ไว้ 30 วัน ณ ที่ว่าการอำเภอหรือกิ่งอำเภอที่ทำการกำนันในบริเวณที่ดินที่ขอออกหนังสือรับรองการทำประโยชน์และสำนักงานเทศบาล (ถ้ามี) แห่งละ 1 ฉบับ
       4. ถ้ามีผู้คัดค้าน จะทำการสอบสวนเปรียบเทียบ หากตกลงกันไม่ได้จะออกหนังสือรับรองการทำประโยชน์ให้แก่ฝ่ายใดฝ่าหนึ่ง และให้ฝ่ายที่ไม่พอใจไปดำเนินการฟ้องร้องต่อศาลภายในกำหนด 60 วัน 
       5. การออกหนังสือรับรองการทำประโยชน์ฝ่าฝืนกฎหมายหรือไม่ถูกต้อง ผู้ว่าราชการจังหวัดมีอำนาจสั่งเพิกถอน น.ส.3 ได้
กฎหมายอสังหาริมทรัพย์,กฎหมายทรัพย์สิน-กรรมสิทธิ์,ประมวลกฎหมายที่ดิน